gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5041, del 04-07-2005 (2005/7769)

Informació pública de l'estudi de detall en SUI Muntanyar I.
------------------------------------------------------------

### Dades del document

Número de DOGV
:   5041

Data del DOGV
:   04-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/7769


Organisme emissor
:   Ajuntament de Xàbia

Tipus de document
:   Anunci

Informació pública de l'estudi de detall en SUI Muntanyar I. [2005/X7769]
  
En data 10 de maig de 2005, el regidor delegat d'Urbanisme va resoldre sotmetre a informació pública l'estudi de detall en SUI Muntanyar I, avinguda del Mediterrani núm. 232, presentat per J. Ramón Esteve Cambra en nom i representació de Grup Medi, SL, en data 25 d'octubre de 2004, núm. 14.921, per mitjà de la seua publicació per un termini de 20 dies en el DOGV, al tauler d'edictes i en un diari de gran difusió en la província.
  
El que es fa públic per a general coneixement.
Diari Oficial de la Generalitat Valenciana


Sumari del DOGV 5023, del 08-06-2005 (2005/5940)

Informació pública del nomenament d'Antonio J. Ortega Cañete com a delineant inspector d'obres.
-----------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2005/5940


Organisme emissor
:   Ajuntament del Fondó de Les Neus

Tipus de document
:   Anunci

Informació pública del nomenament d'Antonio J. Ortega Cañete com a delineant inspector d'obres. [2005/M5940]
  
Resolució de data 11 de març de 2005, de l'Ajuntament d'Hondón de las Nieves (Alacant), per la qual es fa públic el nomenament d'un delineant inspector d'obres, pertanyent a l'escala d'administració especial, subescala de tècnics auxiliars, grup C.
  
Per Resolució de l'Alcaldia número 2005/202, d'11 de març de 2005, i de conformitat amb la proposta formulada pel tribunal qualificador de les proves convocades a l'efecte, ha sigut nomenat coma funcionari de carrera de la plaça de delineant inspector d'obres, enquadrada en l'escala d'administració especial, subescala serveis especials, classe tècnics auxiliars, grup C, Antonio J. Ortega Cañete, amb document nacional d'identitat número 02602184-I.
  
Cosa que es fa pública en compliment del que disposa l'article 25.2 del Reial Decret 364/1995, de 10 de març.
Diari Oficial de la Generalitat Valenciana


Sumari del DOGV 4984, del 13-04-2005 (2005/3795)

RESOLUCIÓ de 8 d'abril de 2005, de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants a totes les proves selectives que se celebren durant l'any 2005, del conjunt de les administracions públiques valencianes.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/3795


Data del document
:   08-04-2005

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * accés a la professió
    * funció pública
    * concurs administratiu

RESOLUCIÓ de 8 d'abril de 2005, de la Conselleria de Justícia i Administracions Públiques, per la qual es determina la lletra per a fixar l'ordre d'intervenció dels aspirants a totes les proves selectives que se celebren durant l'any 2005, del conjunt de les administracions públiques valencianes. [2005/X3795]
  
De conformitat amb l'article 10, apartat 3, del Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal Comprés en l'Àmbit d'Aplicació de la Llei de Funció Pública Valenciana, en què establix que se sortejarà l'ordre d'intervenció dels aspirants a totes les proves selectives que es realitzen durant l'any, s'ha celebrat el sorteig corresponent, a la Direcció General d'Administració Autonòmica, el 7 d'abril de 2005 a les 13.30, i en aquest s'ha determinat que per la lletra - P ?, començaran totes la citades proves, seguint l'ordre alfabètic de cognoms.
Diari Oficial de la Generalitat Valenciana


Sumari del DOGV 5018, del 01-06-2005 (2005/5935)

Convocatòria d'Assemblea General ordinària.
-------------------------------------------

### Dades del document

Número de DOGV
:   5018

Data del DOGV
:   01-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5935


Organisme emissor
:   Caixa Rural Benicarló, SCOOP Crèd. V.

Tipus de document
:   Convocatòria

Convocatòria d'Assemblea General ordinària. [2005/F5935]
  
En compliment de l'acord adoptat pel Consell Rector i de conformitat amb allò legal i estatutàriament establit, es convoca tots els socis de Caixa Rural Benicarló, S. Coop. de Crèdit V., per a celebrar Assemblea General Ordinària, el dia 23 de juny de 2005 (dijous), a les 20.30 hores en primera convocatòria i a les 21.00 hores en segona, en esta ciutat, a l'Auditori Municipal, situat al carrer de València, s/n, a fi de tractar els distints punts del següent:
  
Orde del dia
  
1r Examen i aprovació, si és procedent, de la gestió social i dels comptes anuals corresponents a l'exercici econòmic de 2004.
  
2n Acords sobre la distribució de resultats.
  
3r Aprovació, si és procedent, de la liquidació del pressupost d'ingressos i despeses del fons de formació i promoció cooperativa de l'exercici anterior i pla d'inversions i despeses del dit fons per a l'exercici en curs.
  
4t Nomenament d'auditor extern, per a la verificació dels comptes anuals.
  
5é Modificació dels estatuts socials per a la seua adaptació a la Llei 8/2003 i al Decret 83/2005.
  
6é Habilitació de facultats per al Consell Rector.
  
7é Suggeriments i preguntes al Consell Rector.
  
8é Decisió sobre l'aprovació de l'acta. Designació de socis a l'efecte.
  
Benicarló, 10 de maig de 2005.- El president: José Antonio Maura Giner.
Diari Oficial de la Generalitat Valenciana


Sumari del DOGV 4956, del 01-03-2005 (2005/1573)

Expedient número 11C04040. Gestió de servicis públics portuaris en la modalitat de concessió en una zona nauticoesportiva 2 al port de Santa Pola (Alacant).
------------------------------------------------------------------------------------------------------------------------------------------------------------

### Dades del document

Número de DOGV
:   4956

Data del DOGV
:   01-03-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/1573


Data del document
:   09-02-2005

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Santa Pola

Expedient número 11C04040. Gestió de servicis públics portuaris en la modalitat de concessió en una zona nauticoesportiva 2 al port de Santa Pola (Alacant). [2005/F1573]
  
Resolució de 9 de febrer de 2005, del conseller d'Infraestructures i Transport, per la qual es fa pública l'adjudicació que a continuació s'esmenta, de conformitat amb el que establixen l'article 93 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, i l'article 76 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.
  
1. Entitat adjudicadora
  
a) Organisme: Conselleria d'Infraestructures i Transport.
  
b) Dependència que tramita l'expedient: Servici de Gestió de Ports.
  
c) Número d'expedient: 11C04040.
  
2. Objecte del contracte
  
a) Descripció de l'objecte: contracte de gestió de servicis públics portuaris en la modalitat de concessió en una zona nauticoesportiva 2 al port de Santa Pola (Alacant).
  
b) Data de publicació: diaris La Verdad i Mediterráneo: 07.06.2004. Diari Las Provincias: 08.06.2004.
  
c) Butlletí o diari oficial i data de publicació de l'anunci de licitació: Diari Oficial de la Generalitat Valenciana número 4.770, de 08.06.2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs amb procediment obert.
  
4. Pressupost base de licitació o cànon d'explotació. Import total
  
Import cànon anual: 357.500 euros + IVA.
  
5. Adjudicació
  
a) Data d'adjudicació: 22.12.2004. De formalització: 04.02.2005.
  
b) Contractista: Marina Miramar, SA.
  
c) Nacionalitat: espanyola.
  
d) Cànon d'adjudicació: 357.500 euros + IVA.
  
e) Termini d'adjudicació: 30 anys.
Diari Oficial de la Generalitat Valenciana


Sumari del DOGV 4984, del 13-04-2005 (2005/3146)

RESOLUCIÓ de 7 de març de 2005, de l'Institut Valencià de Finances, per la qual s'adjudiquen i s'acorda l'emissió amb data 9 de març de 2005, de Pagarés de la Generalitat Valenciana, corresponents a la subhasta número 588.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4984

Data del DOGV
:   13-04-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/3146


Data del document
:   07-03-2005

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * deute públic
    * títol de crèdit

RESOLUCIÓ de 7 de març de 2005, de l'Institut Valencià de Finances, per la qual s'adjudiquen i s'acorda l'emissió amb data 9 de març de 2005, de Pagarés de la Generalitat Valenciana, corresponents a la subhasta número 588. [2005/X3146]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressuposts estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 588 de Pagarés de la Generalitat Valenciana el passat dia 2 de març de 2005, d'acord amb la normativa vigent i a fi d'iniciar-ne la cotització en la Borsa de Valors de València, resolc:
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitats, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 9 de març de 2005, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
  
València, 7 de març de 2005.- El director general: Enrique Pérez Boada.
Diari Oficial de la Generalitat Valenciana


Sumari del DOGV 5154, del 14-12-2005 (2005/13856)

Notificació de la provisió d'incoació d'expedient i plec de càrrecs dictades en l'expedient nº 17/05, a Aitor Martín Ares.
--------------------------------------------------------------------------------------------------------------------------

### Dades del document

Número de DOGV
:   5154

Data del DOGV
:   14-12-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/13606


Organisme emissor
:   Conselleria d'Economia, Hisenda i Ocupació

Tipus de document
:   Anunci

Notificació de la provisió d'incoació d'expedient i plec de càrrecs dictades en l'expedient nº 17/05, a Aitor Martín Ares. [2005/X13392]
  
Per acord del president de la Comissió Tècnica del Joc en els expedients administratius que després es detallaran, a l'empara del que disposen els articles 58 i 59.4 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú, mitjançant el present edicte es notifica als interessats que a continuació s'expressen les provisions d'incoació d'expedient i plec de càrrecs, dictats per l'instructor del respectiu expedient de sanció.
  
Expedient número 17/05. Interessat expedientat: Aitor Martín Ares, DNI 27379990-X. Provisió d'incoació d'expedient de la Secretaria de la Comissió Tècnica del Joc en la qual es nomena instructora la senyora Mercedes Felis Ríos, i plec de càrrecs de data 22 de setembre de 2005, per permetre o consentir, expressament o tàcitament, la instal·lació i explotació en l'establiment de la seua titularitat, denominat The Old Tower, situat al c/ Cavallers de Rodes núm. 35, de Torrevieja (Alacant), de la següent màquina recreativa de tipus B:
  
- Model Mauna Loa, sèrie 02, núm. 85, que manca d'autorització d'instal·lació.
  
L'últim domicili conegut és el de c/ Cavallers de Rodes, núm. 35 (The Old Tower), 03632 Torrevieja (Alacant)
  
Cosa que es comunica als interessats als efectes oportuns i prevists en l'article 135 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú, a fi que en el termini de deu dies hàbils puguen al·legar en la seua defensa el que estimen oportú, d'acord amb l'article 30 de la Llei 4/1988, de 3 de juny, de la Generalitat Valenciana, del Joc en la Comunitat Valenciana.
  
Els fets detallats poden ser constitutius d'infraccions tipificades en els articles 23 a 25 de l'esmentada Llei 4/1988, de 3 de juny, i els podran correspondre les sancions establides en els articles 27 i 28 del text legal esmentat, i correspon imposar la sanció a la Sotssecretaria de la Conselleria d'Economia, Hisenda i Ocupació, d'acord amb el que disposa l'article 8 de l'Ordre de 23 de febrer de 2004 del conseller d'Economia, Hisenda i Ocupació.
  
I perquè servisca de notificació als interessats consignats anteriorment, s'expedix el present edicte.
Diari Oficial de la Generalitat Valenciana


Sumari del DOGV 4958, del 03-03-2005 (2005/1880)

Informació pública del projecte de modificació puntual del Pla General d'Ordenació Urbana de València en l'illa delimitada pels carrers Velázquez, Poeta Navarro Cabanes, Racó d'Ademús i Castán Tobeñas.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4958

Data del DOGV
:   03-03-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/1880


Organisme emissor
:   Ajuntament de València

Tipus de document
:   Anunci

Informació pública del projecte de modificació puntual del Pla General d'Ordenació Urbana de València en l'illa delimitada pels carrers Velázquez, Poeta Navarro Cabanes, Racó d'Ademús i Castán Tobeñas. [2005/S1880]
  
L'Ajuntament Ple en sessió celebrada el 29 d'octubre de 2004, va adoptar el següent acord:
  
«Vista la proposta de modificació puntual del Pla General d'Ordenació Urbana en l'illa delimitada pels carrers Velázquez, Poeta Navarro Cabanes, Racó d'Ademús i Castán Tobeñas; vist l'informe de l'Oficina Tècnica de Planejament, de data 1 d'octubre de 2004, i amb el dictamen previ de la Comissió Informativa d'Habitatge, Grans Projectes i Urbanisme, s'acorda:
  
Sotmetre a informació pública pel termini d'un mes, mitjançant anuncis en un diari d'informació general editat a la Comunitat Valenciana i en el Diari Oficial de la Generalitat Valenciana, amb l'efecte suspensiu de llicències prescrit en l'article 57 de la Llei Reguladora de l'Activitat Urbanística la proposta de modificació puntual del Pla General d'Ordenació Urbana a l'illa delimitada pels carrers Velázquez, Poeta Navarro Cabanes, Racó d'Ademús i Castán Tobeñas».
  
I de conformitat amb el que establix l'article 38.2.A) de la Llei 6/1994, Reguladora de l'Activitat Urbanística, s'obri el període d'informació pública per a la presentació d'al·legacions durant el termini d'un mes, comptador des del dia següent de la publicació del present acord en els diaris corresponents, i l'expedient estarà a disposició del públic en les dependències del nou Ajuntament, avinguda d'Aragó, planta baixa, Oficina d'Informació, de 09.00 a 13.00 hores.
Diari Oficial de la Generalitat Valenciana


Sumari del DOGV 5084, del 02-09-2005 (2005/9180)

Notificació de la resolució d'anul·lació d'autoritzacions sanitàries dels expedients 30.07129/CS a Licors 98, SL, i altre.
--------------------------------------------------------------------------------------------------------------------------

### Dades del document

Número de DOGV
:   5084

Data del DOGV
:   02-09-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/9180


Organisme emissor


Tipus de document
:   Anunci

Notificació de la resolució d'anul·lació d'autoritzacions sanitàries dels expedients 30.07436/CS a Licors 98, SL, i altre. [2005/9180]
  
No s'ha pogut notificar de forma personal i directa a les persones interessades les resolucions que tot seguit s'allisten sobre anul·lacions d'autoritzacions i inscripcions en el Registre General Sanitari d'Aliments. En compliment del que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
  
València, 18 de juliol de 2005.- El director general per a la Salut Pública: Manuel Escolano Puig.
  
Vistos els expedients d'autorització i inscripció en el Registre General Sanitari d'Aliments de les indústries que tot seguit s'allisten i després de l'informe dels servicis tècnics corresponents i de conformitat amb el que disposen el Reial Decret 1712/1991, de 29 de novembre, i la resta de disposicions complementàries:
  
Tenint la competència d'esta Direcció General per a la Salut Pública suport legal per l'article 9 del Decret 26/2005, de 4 de febrer, del Consell de la Generalitat Valenciana, pel qual s'aprova el Reglament Orgànic i Funcional de la Conselleria de Sanitat, resolc anul·lar les autoritzacions esmentades de funcionament i inscripció en el Registre General Sanitari d'Aliments pels motius que tot seguit s'indiquen.
  
Contra este acte es pot interposar recurs d'alçada davant el subsecretari de la Conselleria de Sanitat en el termini d'un mes.
Diari Oficial de la Generalitat Valenciana


Sumari del DOGV 5075, del 22-08-2005 (2005/8898)

Actuacions de juí verbal número 475/2004. Cèdula de notificació.
----------------------------------------------------------------

### Dades del document

Número de DOGV
:   5075

Data del DOGV
:   22-08-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/8898


Organisme emissor
:   Jutjat de Primera Instància Número 23 de València

Tipus de document
:   Anunci

Actuacions de juí verbal número 475/2004. Cèdula de notificació. [2005/Q8898]
  
Procediment: assumpte civil 475/2004
  
Juí: juí verbal 475/2004
  
Part demandant: Pedro Cavadas Rodríguez
  
Part demandada: Antonio Martínez Cervera
  
Al juí a què es fa referència s'ha dictat la resolució el text de la qual, literalment, diu així:
  
«Sentència
  
València, 7 de juliol de 2005
  
Desamparados Almenar Belenguer, magistrada jutgessa del Jutjat de Primera Instància número 23 de València, ha vist les actuacions de juí verbal número 475/2004, a instància de Pedro Cavadas Rodríguez, representat pel procurador Joaquín Funes Gracia i assistit del lletrat Julio Crespo Tudela, contra Antonio Martínez Cervera, declarat en rebel·lia, qui exercita acció de reclamació de quantitat.
  
Decisió
  
Que amb l'estimació de la demanda deduïda per Pedro Cavadas Rodríguez, representat pel procurador Joaquín Funes Gracia, contra Antonio Martínez Cervera, declarat en rebel·lia, condemne el demandat a pagar a l'actor la quantitat de dos mil cinc-cents euros (2.500 €), més els interessos legals des de la data de la interpel·lació judicial. Impose al demandat les costes del procediment.
  
Contra esta sentència, que no és ferma, s'hi pot interposar un recurs d'apel·lació per a davant l'Audiència Provincial, que s'haurà de preparar davant este jutjat en el termini de cinc dies hàbils comptadors des de la notificació, en els termes de l'article 457 de la Llei d'Enjudiciament Civil 2000.
  
Esta és la meua sentència, jutjant en primera instància, que pronuncie, mane i firme».
  
Atés el desconeixement de l'actual domicili o residència de la part demandada, mitjançant la provisió de 7 de juliol de 2005, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació del present edicte al tauler d'anuncis del jutjat i en el Diari Oficial de la Generalitat Valenciana per a portar a efectes la diligència de notificació de la sentència al demandat.